CELEX: 32013D0481
Language: bg
Date: 2013-09-26 00:00:00
Title: 2013/481/ЕС: Решение на Съвета от 26 септември 2013 година за изменение на Решение 1999/70/ЕО относно външните одитори на националните централни банки по отношение на външните одитори на Banco de España

4.10.2013   
            
            
               BG
            
            
               Официален вестник на Европейския съюз
            
            
               L 262/9
            
         РЕШЕНИЕ НА СЪВЕТА
   от 26 септември 2013 година
   за изменение на Решение 1999/70/ЕО относно външните одитори на националните централни банки по отношение на външните одитори на Banco de España
   (2013/481/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол (№ 4) за устава на Европейската система на централните банки и на Европейската централна банка, приложен към Договора за Европейския съюз и Договора за функционирането на Европейския съюз, и по-специално член 27.1 от него,
   като взе предвид Препоръка ЕЦБ/2013/32 на Европейската централна банка от 2 септември 2013 г. до Съвета на Европейския съюз относно външните одитори на Banco de España (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на сегашните външни одитори на Banco de España изтече след одита за финансовата 2012 година. Поради това е необходимо да се назначат външни одитори за периода, започващ от финансовата 2013 година.
            
         
               (3)
            
            
               Banco de España избра KPMG Auditores, S.L. за свои външни одитори за финансовите години от 2013 до 2017.
            
         
               (4)
            
            
               Управителният съвет на ЕЦБ препоръча назначаването на KPMG Auditores, S.L. за външни одитори на Banco de España за финансовите години от 2013 до 2017.
            
         
               (5)
            
            
               Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 3 от Решение 1999/70/ЕО се заменя със следното:
   
      „3.   С настоящото KPMG Auditores S.L. се одобряват за външни одитори на Banco de España за финансовите години от 2013 до 2017.“
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 26 септември 2013 година.
      
         
            За Съвета
         
         
            Председател
         
         E. GUSTAS
      
   
   
      (1)  ОВ C 264, 13.9.2013, стр. 1.
   
      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).